‘สังศิต’ไสช้าง ประชาวิวัฒน์ ขายไข่ในห้าง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ปูพรมขายไข่ชั่งกิโลในห้างเทสโก้แม็คโครสหกรณ์ 
นายสังศิต พิริยะรังสรรค์ รองประธานคณะกรรมการติดตามผล 9 มาตรการโครงการประชาวิวัฒน์ของกระทรวงการคลัง เปิดเผยว่า ผู้บริหารศูนย์การค้าปลีกค้าส่งแม็คโคร และห้างเทสโก้ โลตัส ตกลงที่จะจำหน่ายไข่ชั่งกิโลให้กับผู้บริโภคในทุกสาขา ในเขต กทม.เพื่อให้ผู้บริโภคมีทางเลือกในการซื้อเพิ่มมากขึ้นแล้ว โดยผู้บริหารแม็คโคร และเทสโก้ โลตัส พร้อมที่จะดำเนินการในเร็วๆ นี้ แต่ขอเวลาจัดการไข่ที่ไม่ผ่านการคัดมาขายแบบชั่งกิโลให้กับผู้บริโภค ในราคาที่ต่ำกว่าไข่คัด
นายสังศิต กล่าวยอมรับว่า การขายไข่ชั่งกิโลมีปัญหาช่องทางจำหน่ายน้อยเกินไป โดยทั่วทั้งกรุงเทพฯ มีขายในตลาดสดเพียงไม่กี่แห่ง และในต่างจังหวัดมีแค่ 4 จังหวัดเท่านั้นที่มีการขายไข่ชั่งกิโล จึงเชื่อว่าการขยายช่องทางห้างจะทำให้ประสบความสำเร็จมากขึ้น
สำหรับการแก้ไขไข่ชั่งกิโลในต่างจังหวัดได้ขอความร่วมมือกับสหกรณ์ไข่ไก่ 11 แห่งทั่วประเทศ นำไข่ที่ไม่ผ่านการคัดไปขายตามสถานที่ราชการหรือในตลาด เพื่อให้ผู้บริโภคซื้อได้โดยตรง โดยซื้อไข่ชั่งกิโลในราคาไม่เกินกิโลกรัมละ 48 บาท จากที่ก่อนหน้านี้ที่ต้องซื้อไข่ในราคากิโลกรัมละ 52 บาท
สำหรับการลงทะเบียนมอเตอร์ไซค์มีผู้มาลงทะเบียน 2.4 หมื่นราย จากเป้า 1.2 แสนราย คาดว่าอีกไม่นานก็จะดำเนินการได้เสร็จ